|  |  |
| --- | --- |
|  | **Pedagógusok Demokratikus Szakszervezete**1085 Budapest Somogyi Béla u. 20.Levelezési cím: 1444 Budapest Pf. 261.T: (1)214-5842 T/F: (1)266-3464pdsz@t-online.hu [www.pdsz.hu](http://www.pdsz.hu) |

**Emberi Erőforrások Minisztériuma**

**Köznevelésért Felelős Államtitkárság**

1055 Budapest Szalay u. 10-14.

**Dr. Maruzsa Zoltán államtitkár részére**

Tisztelt Államtitkár Úr!

Az Erzsébet-táborokban kitöltendő kérdőívről szereztünk a tegnapi napon információt tagjaink értesítése alapján. Az ott táborozó, sokszor a legkiszolgáltatottabb helyzetben lévő gyerekektől érzékeny adatokra rákérdező kérdőívet töltetnek ki. Bár a válaszadás elvileg önkéntes és szülői beleegyezéshez kötött, a kérdőívek tartalma több mint aggályos, azok felhasználhatóságáról már nem is beszélve, éppen ezért a PDSZ mielőbbi válaszokat vár Öntől a következő kérdésekre:

1. Milyen kapcsolatban áll a Kopp Mária Intézet az Erzsébet a Kárpát-medencei Gyermekekért Alapítvánnyal?
2. Milyen szakmai testület, milyen elvek mentén, milyen céllal dolgozta ki a táborokban használt kérdőíveket?
3. Milyen formában fogják feldolgozni a kapott adatokat?
4. Mikor, milyen formában fogják nyilvánosságra hozni a felmérés eredményeit?
5. Mi történik a kitöltött kérdőívekkel?

Amíg ezekre a kérdésekre nem kapunk választ, a fenti kérdőíveket nem tudjuk másnak tekinteni, mint törvénytelen adatgyűjtésnek vagy olyan provokációnak, amelyről maga az oktatásirányítás sem tud.

Kérjük, hogy mielőbb válaszoljanak levelünkre.

Budapest, 2020. július 3.

Üdvözlettel:

